# Tel de la llengua

El tel de la llengua o fre de la llengua o fre lingual (o, més rarament, vincle lingual) és un replec membranós, estret, prim, vertical i medià de la mucosa de la boca, que uneix aquesta amb la part posterior de la cara inferior de la llengua. Està innervat per fibres sensorials del nervi lingual (una branca del nervi mandibular, el qual prové del nervi trigemin) i fibres motores del nervi hipoglòs i té diverses variants anatòmiques. Pot ser doble i no causar cap problema funcional. La seva absència, sense que sigui part d'una síndrome malformativa determinada, és molt infreqüent. Aquest defecte es veu de vegades en la síndrome d'Ehlers-Danlos. En alguns casos de proteïnosi lipoidea, el fre lingual està engruixit i té la mobilitat reduïda a causa de l'existència de material hialí PAS-positiu infiltrat. La malaltia de Riga-Fede és una afecció infantil poc habitual i de naturalesa traumàtica, caracteritzada per la presència d'úlceres al tel de la llengua i/o a zones adjacents de la línia mitjana de la cara ventral d'aquesta, causades pel frec repetitiu amb els incisius inferiors. Sol curar espontàniament després de la llimada odontològica dels incisius o de la col·locació d'unes fundes protectores dentals adequades. La formació d'una fístula entre un quist epidermoide intralingual i el fre de la llengua és un fet del tot insòlit. Poques vegades, un pírcing de metall que perfora aquesta zona és l'origen d'una candidosi oral per Candida dubliniensis en individus no immunodeficients.
L'anquiloglòssia (fre lingual massa curt que limita els moviments de la llengua) és l'anomalia congènita més comuna d'aquesta estructura anatòmica. Generalment, es considera que existeix anquiloglòssia quan la longitud del fre no supera els 1,5 cm. Adesiara, es presenta formant part d'una síndrome de Van der Woude, associada a un fre labial hipertròfic i també curt, acompanyat d'una estenosi congènita de l'obertura nasal del si piriforme o juntament amb un llavi leporí. És un dels factors relacionats amb el desenvolupament de la maloclusió de classe III, de sobremossegada i en algunes ocasions pot originar problemes de diversa índole durant la lactància, apnea obstructiva del son, mala higiene dental o una qualitat de vida disminuïda. S'han descrit casos de deshidratació hipernatrèmica neonatal per anquiloglòssia. No tots els nens amb fre lingual curt desenvolupen trastorns de la parla significatius. Alguns d'ells poden tenir dificultats per articular determinades paraules a causa de defectes en la pronunciació de consonants alveolars o palatals com la t, d, l, n i r; els quals sovint es corregeixen logopèdicament. En certs casos, però, pot estar indicada la pràctica d'una frenectomia. Aquest procediment quirúrgic consisteix simplement en la secció del vincle lingual, mentre que la frenuloplàstia és una cirurgia reconstructiva, en la qual primer es talla el fre i després es remodela deixant-lo més llarg per evitar que hi hagi tensió tissular. Hi ha diferents tècniques per efectuar la frenectomia lingual, les quals varien pel que fa a la seva indicació, eficàcia i risc de possibles complicacions.

## Referències

* ↑ «Tel de la llengua». Diccionari enciclopèdic de medicina (DEMCAT). Versió de treball | Demcat. [Consulta: 26 març 2023].
* ↑ Păduraru, D; Rusu, MC «The anatomy of the intralingual neural interconnections» (en anglès). Surg Radiol Anat, 2013 Ag; 35 (6), pp: 457-462. DOI: 10.1007/s00276-012-1065-1. ISSN: 1279-8517. PMID: 23271167 [Consulta: 3 abril 2023].
* ↑ Mills, N; Pransky, SM; Geddes, DT; Mirjalili, SA «What is a tongue tie? Defining the anatomy of the in-situ lingual frenulum» (en anglès). Clin Anat, 2019 Set; 32 (6), pp: 749-761. DOI: 10.1002/ca.23343. PMC: 6850428. PMID: 30701608 [Consulta: 6 febrer 2023].
* ↑ Filfilan, RO; Almazrooa, SA «Double lingual frenulum: a case report» (en anglès). J Med Case Rep, 2020 Jul 26; 14 (1), pp: 116. DOI: 10.1186/s13256-020-02440-7. PMC: 7382814. PMID: 32711574 [Consulta: 1r febrer 2023].
* ↑ Felemban, R; Mawardi, H «Congenital absence of lingual frenum in a non-syndromic patient: a case report» (en anglès). J Med Case Rep, 2019 Mar 10; 13 (1), pp: 56. DOI: 10.1186/s13256-018-1966-7. PMC: 6409156. PMID: 30851733 [Consulta: 1r febrer 2023].
* ↑ Conti, R; Zanchi, C; Barbi, E «A floppy infant without lingual frenulum and kyphoscoliosis: Ehlers Danlos syndrome case report» (en anglès). Ital J Pediatr, 2021 Feb 12; 47 (1), pp: 28. DOI: 10.1186/s13052-021-00984-y. PMC: 7881555. PMID: 33579342 [Consulta: 1r febrer 2023].
* ↑ Di Giandomenico, S; Masi, R; Cassandrini, D; El-Hachem, M; De Vito, R; et al «Lipoid proteinosis: case report and review of the literature» (en anglès). Acta Otorhinolaryngol Ital, 2006 Jun; 26 (3), pp: 162-167. ISSN: 1827-675X. PMC: 2639960. PMID: 17063986 [Consulta: 2 febrer 2023].
* ↑ Baghdadi, ZD «Riga-Fede disease: report of a case and review» (en anglès). J Clin Pediatr Dent, 2001; 25 (3), pp: 209-213. DOI: 10.17796/jcpd.25.3.9725k31q263800km. ISSN: 1557-5268. PMID: 12049080 [Consulta: 18 març 2023].
* ↑ Silva Díaz, E; Estébanez Corrales, A; Miralles Palmero, A; Martín Hernández, JM «Enfermedad de Riga-Fede» (en castellà). An Pediatr (Barc), 2018 Des; 89 (6), pp: 389-390. DOI: 10.1016/j.anpedi.2018.02.014. ISSN: 1695-4033. PMID: 29559279 [Consulta: 24 juny 2024].
* ↑ Arya, AA; Babanagare, SV; Naik, C; Deshmukh, SD «Hair discharging from the frenulum: Unusual presentation of a lingual dermoid cyst» (en anglès). Natl J Maxillofac Surg, 2014 Jul-Des; 5 (2), pp: 251-253. DOI: 10.4103/0975-5950.154858. PMC: 4405984. PMID: 25937753 [Consulta: 1r febrer 2023].
* ↑ Tomov, G; Stamenov, N; Neychev, D; Atliev, K «Candida Carriers among Individuals with Tongue Piercing-A Real-Time PCR Study» (en anglès). Antibiotics (Basel), 2022 Maig 31; 11 (6), pp: 742. DOI: 10.3390/antibiotics11060742. PMC: 9220080. PMID: 35740149 [Consulta: 15 abril 2023].
* ↑ Ventolini, G; Tsai, P; Moore, LD «C. dubliniensis in an immunocompetent patient with metal lingual frenulum piercing» (en anglès). Med Mycol Case Rep, 2016 Nov 26; 14, pp: 27-29. DOI: 10.1016/j.mmcr.2016.11.003. PMC: 5176124. PMID: 28018842 [Consulta: 26 març 2023].
* ↑ Becker, S; Mendez, MD «Ankyloglossia» (en anglès). StatPearls [Internet]. StatPearls Publishing LLC, 2022 Ag 22; NBK482295 (rev), pàgs: 5. PMID: 29493920 [Consulta: 14 febrer 2023].
* ↑ Han, SH; Kim, MC; Choi, YS; Lim, JS; Han, KT «A study on the genetic inheritance of ankyloglossia based on pedigree analysis» (en anglès). Arch Plast Surg, 2012 Jul; 39 (4), pp: 329-332. DOI: 10.5999/aps.2012.39.4.329. PMC: 3408277. PMID: 22872835 [Consulta: 12 març 2023].
* ↑ Jamilian, A; Fattahi, FH; Kootanayi, NG «Ankyloglossia and tongue mobility» (en anglès). Eur Arch Paediatr Dent, 2014 Feb; 15 (1), pp: 33-35. DOI: 10.1007/s40368-013-0049-0. ISSN: 1818-6300. PMID: 23860620 [Consulta: 14 febrer 2023].
* ↑ Deshmukh, PK; Deshmukh, K; Mangalgi, A; Patil, S; et al «Van der Woude Syndrome with Short Review of the Literature» (en anglès). Case Rep Dent, 2014 Jun 22; 2014, pp: 871460. DOI: 10.1155/2014/871460. PMC: 4090536. PMID: 25050184 [Consulta: 27 febrer 2023].
* ↑ Bahadure, RN; Jain, E; Singh, P; Pandey, R; Chuk, R «Labial ankyloglossia: A rare case report» (en anglès). Contemp Clin Dent, 2016 Oct-Des; 7 (4), pp: 555-557. DOI: 10.4103/0976-237X.194119. PMC: 5141675. PMID: 27994428 [Consulta: 26 març 2023].
* ↑ Amini, E; Rabbani, M; Jafarpishe, MS; Nazem, M «Congenital nasal pyriform aperture stenosis: A case with accompanying short lingual frenulum» (en anglès). Adv Biomed Res, 2016 Ag 30; 5, pp: 135. DOI: 10.4103/2277-9175.187371. PMC: 5025918. PMID: 27656604 [Consulta: 6 maig 2023].
* ↑ Jangid, K; Alexander, AJ; Jayakumar, ND; Varghese, S; Ramani, P «Ankyloglossia with cleft lip: A rare case report» (en anglès). J Indian Soc Periodontol, 2015 Nov-Des; 19 (6), pp: 690-693. DOI: 10.4103/0972-124X.162207. PMC: 4753717. PMID: 26941523 [Consulta: 12 març 2023].
* ↑ Eisler Pompéia, L; Simoni Ilinsky, R; Feijó Ortolani, CL; Faltin Júnior, K «Ankyloglossia and its influence on growth and development of the stomatognathic system» (en anglès). Rev Paul Pediatr, 2017 Abr-Jun; 35 (2), pp: 216-221. DOI: 10.1590/1984-0462/;2017;35;2;00016. PMC: 5496731. PMID: 28977337 [Consulta: 15 febrer 2023].
* ↑ Srinivasan, B; Chitharanjan, AB «Skeletal and dental characteristics in subjects with ankyloglossia» (en anglès). Prog Orthod, 2013 Nov 7; 14, pp: 44. DOI: 10.1186/2196-1042-14-44. PMC: 4384905. PMID: 24326143 [Consulta: 27 febrer 2023].
* ↑ Ferrés-Amat, E; Pastor-Vera, T; Rodriguez-Alessi, P; Ferrés-Amat, E; Mareque-Bueno, J; Ferrés-Padró, E «The prevalence of ankyloglossia in 302 newborns with breastfeeding problems and sucking difficulties in Barcelona: a descriptive study» (en anglès). Eur J Paediatr Dent, 2017 Des; 18 (4), pp: 319-325. DOI: 10.23804/ejpd.2017.18.04.10. ISSN: 2035-648X. PMID: 29380619 [Consulta: 26 març 2023].
* ↑ Souza-Oliveira, AC; Valdelice Cruz, P; Baccin Bendo, C; Costa Batista, W; et al «Does ankyloglossia interfere with breastfeeding in newborns? A cross-sectional study» (en anglès). J Clin Transl Res, 2021 Abr 6; 7 (2), pp: 263-269. ISSN: 2382-6533. PMC: 8177855. PMID: 34104830 [Consulta: 20 febrer 2023].
* ↑ Timpani Bussi, M; de Castro Corrêa, C; Justi Cassettari, A; Torres Giacomin, L; Faria, AC; Sereni Manfredi Moreira, AP; Magalhães, I; Oliveira da Cunha, M; et al «Is ankyloglossia associated with obstructive sleep apnea?» (en anglès). Braz J Otorhinolaryngol, 2022 Nov-Des; 88 (Supl 1), pp: S156-S162. DOI: 10.1016/j.bjorl.2021.09.008. PMC: 9734261. PMID: 34895868 [Consulta: 20 febrer 2023].
* ↑ Roopavathi, M; VenuGopal, S; Pushpalatha, G; Bennadi, D; et al «Ankyloglossia and Quality of Life» (en anglès). World J Dent, 2015 Abr-Jun 6 (2), pp: 112-115. DOI: 10.5005/jp-journals-10015-1325. ISSN: 0976-6014 [Consulta: 13 juny 2023].
* ↑ Ruiz-Guzmán, L; Sadino-Vallvé, S; Almeda-Ortega, J; Basulto-Marset, J; et al «Anquiloglòssia com a causa de deshidratació hipernatrèmica neonatal». Pediatr Catalana, 2021 Jul; 81 (2), pp: 81-83. ISSN: 1135-8831 [Consulta: 26 abril 2023].
* ↑ Johnson, RV «Tongue-tie — exploding the myths» (en anglès). Infant, 2006; 2 (3), pp: 96–99. ISSN: 1745-1205 [Consulta: 15 maig 2023].
* ↑ Dollberg, S; Manor, Y; Makai, E; Botzer, E «Evaluation of speech intelligibility in children with tongue-tie» (en anglès). Acta Paediatr, 2011 Set; 100 (9), pp: e125-e127. DOI: 10.1111/j.1651-2227.2011.02265.x. ISSN: 0803-5253. PMID: 21401716 [Consulta: 15 maig 2023].
* ↑ Gómez González, NS; Romero Jara, RP; Teutle Coyotecatl, B; Vaillard Jiménez, E; et al «Trastornos del habla asociados a frenillo lingual corto» (en castellà). Odont Pediatr Act, 2014 Set; 3 (10), pp: 32-35. ISSN: 2007-509X [Consulta: 15 maig 2023].
* ↑ Nahas Pires Corrêa, MS; Abanto, J; Nahás Pires Correa, F; Azevedo de Vasconcelos Cunha Bonini, G «Anquiloglosia: ¿cuándo intervenir? Revisión y reporte de caso» (en castellà). Acta Odontol Venez, 2009 Set; 47 (3), pp: 173-178. ISSN 0001-6365 [Consulta: 25 maig 2023].
* ↑ Lamas Gravina, DB; Fernandes da Costa, C; Rodrigues Moreira, M; Franco Miranda, A; et al «Frenectomía en el tratamiento de la anquiloglosia - Reporte de un caso» (en castellà). Rev Odontopediatr Latinoam, 2016; 6 (1), pp: 44-52. ISSN 2174-0798. DOI: 10.47990/alop.v6i1.84 [Consulta: 5 juny 2023].
* ↑ Rajain, T; Tsomu, K; Saini, N; Namdev, R «Lingual Frenuloplasty for Ankyloglossia in Children: A Case Series» (en anglès). Contemp Clin Dent, 2021 Oct-Des; 12 (4), pp: 447-450. DOI: 10.4103/ccd.ccd_660_20. PMC: 8740787. PMID: 35068848 [Consulta: 5 juny 2023].
* ↑ Yu, C; Li, QQ; Zhang, RZ; Chen, SL; et al «Effects of different surgical treatments on children with ankyloglossia: protocol for a systematic review and meta-analysis» (en anglès). BMJ Open, 2022 Des 6; 12 (12), pp: e065653. DOI: 10.1136/bmjopen-2022-065653. PMC: 9730349. PMID: 36600360 [Consulta: 13 juny 2023].

## Bibliografia

* Mills, Nikki; Geddes, Donna T.; Amirapu, Satya; Mirjalili, Seyed Ali. Understanding the Lingual Frenulum: Histological Structure, Tissue Composition, and Implications for Tongue Tie Surgery (en anglès). Int J Otolaryngol, 2020 Jun 28; 2020, pp: 1820978. PMID: 32774383. DOI 10.1155/2020/1820978 [Consulta: 3 abril 2023].
* Lopes de Castro Martinelli, Roberta; Jordão Gusmão, Reinaldo; Moya Daza, María Paz; Queiroz Marchesan, Irene; Berretin-Felix, Giédre. Perfil de la producción científica sobre anquiloglosia (en castellà). Int J Med Surg Sci, 2021 Mar; 8 (1), pp: 1-13. ISSN 0719-532X. DOI 10.32457/ijmss.v8i1.592 [Consulta: 9 abril 2023].

## Enllaços externs

* 4 Techniques of Frenectomy Surgery. Why is frenum removed? TaughtWell SimplifyEd. 2020 Nov (en anglès)
* Laser Tongue Tie Release Fauquier ENT. 2022 Feb (en anglès)
* The Frenum Test Simon, Z. 2022 Jun (en anglès)